PÁLYÁZATI KIÍRÁS SZOCIÁLIS BÉRLAKÁS BÉRLETÉRE

**Üllés Nagyközség Önkormányzata Képviselő-testülete pályázatot ír ki az Üllés, Dorozsmai u. 82/6 szám alatti 1 db szociális bérlakás bérbeadására.**

A megpályázható lakás fontosabb adatai:

Lakás megnevezése: Üllés, Dorozsmai út 82/6

Lakás alapterülete: 44,11 m2, Összkomfortos, helyiségek száma: 1 szoba 1 konyha, 1 fürdőszoba.

A lakás lakbérének mértéke 250 Ft/m2

A bérbeadás időtartama:

A lakás legfeljebb 5 éves időtartamra adható ki azoknak, akik házasságban, vagy élettársi kapcsolatban élnek, és az egyik fél 35 életévnél fiatalabb, valamint akik az önálló életvitelhez szükséges lakhatási feltételekkel nem rendelkeznek.

Pályázati benyújtásának módja, helye és határideje:

A szociális helyzet alapján történő bérbevétel iránti igényeket a melléklet szerinti nyomtatványon „Pályázat Önkormányzati szociális bérlakás igényléséhez” című nyomtatványon nyújthatják be.

A pályázati nyomtatványok átvehetők a Polgármesteri Hivatal (Üllés, Dorozsmai út 40.) igazgatási irodájában, valamint  [www.ullés.hu](http://www.ullés.hu) oldalról letölthetők.

A pályázatot személyesen vagy postai úton **2023. november 28-ig** lehet benyújtani Üllés Polgármesteri Hivatalban, Németné Rácz Tünde ügyintézőnél. (telefonon érdeklődni: 62/282-122/120-as számon lehet)

Pályázat benyújtásának feltételei:

A pályázathoz mellékelni kell a család kereső tagjainak munkáltatói és jövedelemigazolását a kérelem benyújtását megelőző 3 hónapról

Szociális bérlakás bérbeadásának feltétele, hogy a kérelmező családjában- a vele együtt lakó családtagokat is beszámítva- az egy főre jutó havi nettó átlagjövedelme elérje a mindenkori garantált bérminimum 30%-át, de nem lehet magasabb annak mindenkori teljes összegénél. A havi jövedelem számítása szempontjából a Szoctv.4.§ (1) bekezdés a) pontjában foglaltakat kell alkalmazni.

A pályázat elbírálásának módja és szempontjai:

A pályázatot az nyeri meg, aki a pályázati kiírásban és a helyi szabályzatban foglalt feltételeknek megfelel. A pályázatokat a pályázati kiírás alapján a Képviselő-testület rangsorolja. A pályázat nyerteséről a Képviselő-testület dönt.

Eredmény közlésének módja és határideje:

A pályázókat a pályázat eredményéről vagy eredménytelenségéről írásban értesíteni kell.

A pályázatokat a Képviselő-testület a 2023. december havi ülésén bírálja el.

Üllés, 2023. november 13.

Nagy Attila Gyula sk.

polgármester